Febris flava	
BNO10: A95	
1. Kórokozó:	Sárgaláz vírusa, mely a Flaviviridae családba tartozik.	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell bejelenteni. A megbetegedés sürgőséggel is jelentendő.	
	2.1.1. Esetek osztályozása	
	Gyanús eset	---	
	Valószínűsíthető eset	Teljesülnek a klinikai és az epidemiológiai feltételek.	
	Megerősített eset
	Teljesülnek a klinikai és a laboratóriumi feltételek (ha a beteg a közelmúltban sárgaláz elleni oltást kapott, akkor a vad vírus izolálásának van diagnosztikus értéke).	
	2.1.2. Feltételek	
	Klinikai kritérium	Láz, és az alábbi két feltétel legalább egyike:
- sárgaság,
- generalizált vérzés.	
	Epidemiológiai kritérium	Utazás a megbetegedés kezdetét megelőző 1 hét folyamán olyan területre, ahol sárgaláz fordult vagy fordulhatott elő.	
	Laboratóriumi kritérium	Az alábbi öt feltétel legalább egyike:
– a sárgalázvírus izolálása klinikai mintából,
– a sárgalázvírus nukleinsavának kimutatása,
– sárgaláz vírus antigénjének kimutatása,
– sárgalázzal szembeni specifikus IgM osztályú ellenanyagok kimutatása, 
– a máj post mortem kórszövettani vizsgálata során tipikus elváltozások kimutatása.
A laboratóriumi eredményeket a beteg védőoltási státuszának figyelembe vételével kell értelmezni.	
2.2.Elkülönítés:	A beteget szúnyogmentes körülmények között kijelölt kórházban kell elkülöníteni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	---	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező, az ÁNTSZ-OEK Virológiai főosztályával történt előzetes megbeszélés alapján. 	
	2.3.3.Felszabadító vizsgálat:	Nem szükséges.	
2.4. Fertőtlenítés:	Nem szükséges, de a szúnyogmentesség biztosítandó.	
3. Teendők a beteg környezetében	
3.1. A beteggel kontaktusba kerültek felkutatása:	A járványügyi vizsgálat során azonosítani kell valamennyi személyt, aki a megbetegedés kezdete előtti 3-6. napon a beteggel együtt feltehetően fertőzött területen járt. 	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Nem szükséges. A beteggel azonos expozíciónak kitett személyeket 6 napra klinikai megfigyelés alá kell helyezni, hogy esetleges megbetegedés esetén ellátásban részesüljenek.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Csak abban az esetben szükséges, ha felmerül a gyanúja a betegség hazai terjedésének.